CELEX: 52011XP0110
Language: lt
Date: 1300924800000
Title: Peterio Praeto (BE) skyrimas Europos centrinio banko Vykdomosios valdybos nariu 2011 m. kovo 24 d. Europos Parlamento sprendimas dėl Tarybos rekomendacijos dėl Europos centrinio banko Vykdomosios valdybos nario paskyrimo (00003/2011 – C7-0058/2011 – 2011/0802(NLE))

17.8.2012   
            
            
               LT
            
            
               Europos Sąjungos oficialusis leidinys
            
            
               CE 247/41
            
         2011 m. kovo 24 d., ketvirtadienisPeterio Praeto (BE) skyrimas Europos centrinio banko Vykdomosios valdybos nariu
   P7_TA(2011)0110
   2011 m. kovo 24 d. Europos Parlamento sprendimas dėl Tarybos rekomendacijos dėl Europos centrinio banko Vykdomosios valdybos nario paskyrimo (00003/2011 – C7-0058/2011 – 2011/0802(NLE))
   2012/C 247 E/14
   
      Europos Parlamentas,
   
               —
            
            
               atsižvelgdamas į 2011 m. vasario 15 d. Tarybos rekomendaciją (00003/2011),
            
         
               —
            
            
               atsižvelgdamas į Sutarties dėl Europos Sąjungos veikimo 283 straipsnio 2 dalies antrąją pastraipą, pagal kurią Europos Vadovų Taryba konsultavosi su Parlamentu (C7-0058/2011),
            
         
               —
            
            
               atsižvelgdamas į Darbo tvarkos taisyklių 109 straipsnį,
            
         
               —
            
            
               atsižvelgdamas į Ekonomikos ir pinigų politikos komiteto pranešimą (A7–0064/2011),
            
         
               A.
            
            
               kadangi 2011 m. vasario 18 d. raštu Europos Vadovų Taryba konsultavosi su Europos Parlamentu dėl Peterio Praeto skyrimo Europos centrinio banko Vykdomosios valdybos nariu aštuonerių metų kadencijai nuo 2011 m. birželio 1 d.,
            
         
               B.
            
            
               kadangi Europos Parlamento Ekonomikos ir pinigų politikos komitetas toliau vertino šio kandidato asmens duomenis, pirmiausia atsižvelgdamas į Sutarties dėl Europos Sąjungos veikimo 283 straipsnio 2 dalyje nustatytus reikalavimus ir į visiško ECB nepriklausomumo būtinybę pagal šios sutarties 130 straipsnį, ir kadangi atlikdamas šį vertinimą komitetas gavo šio kandidato CV ir jo atsakymus į išsiųstus raštu pateiktus klausimus,
            
         
               C.
            
            
               kadangi vėliau, 2011 m. kovo 16 d., komitetas surengė pusantros valandos kandidato klausymą, kurio metu kandidatas pasakė įžanginę kalbą ir atsakė į komiteto narių klausimus,
            
         
               1.
            
            
               teikia Europos Vadovų Tarybai teigiamą nuomonę dėl Tarybos rekomendacijos skirti Peterį Praetą Europos centrinio banko Vykdomosios valdybos nariu;
            
         
               2.
            
            
               paveda Pirmininkui perduoti šį sprendimą Europos Vadovų Tarybai ir Tarybai.